b'\n_START_ARTICLE_\nEdward Bach\n_START_SECTION_\n\xc5\xbdivljenje\n_START_PARAGRAPH_\nEdward Bach se je rodil kot prvi otrok vali\xc5\xbeanskim star\xc5\xa1em v angle\xc5\xa1ki grofiji Warwickshire v vasici Moseley, njegov o\xc4\x8de je bil lastnik tovarne v Birminghamu. Pri 16. letih se je kot prostovoljec pridru\xc5\xbeil worcesterskemu voja\xc5\xa1kemu oddelku (angl. Worcester Yeomanry). So\xc4\x8dasno je pri\xc4\x8del delati v o\xc4\x8detovi tovarni, kjer je bil zaposlen do svojega 19. leta. Nato je vpisal \xc5\xa1tudij medicine na Birminghamski univerzi. Pri 27. letih je do\xc5\xa1tudiral in pri\xc4\x8del delati kot vodja oddelka za ponesre\xc4\x8dence, ter nekoliko kasneje tudi na bakteriolo\xc5\xa1kem oddelku na University College Hospital v Londonu, kjer je med prvo svetovno vojno skrbel za 400 postelj. Poleg tega je delal kot klini\xc4\x8dni asistent na Hospital Medical School. Poro\xc4\x8dil se je z Gwendoline Caiger, katera je \xc4\x8dez tri leta umrla. Pri 30. letih je pre\xc5\xbeivel huj\xc5\xa1o zdravstveno krizo, ugotovili so mu raka na vranici. Z 32. leti je pri\xc4\x8del delati v londonski homeopatski bolnici, kjer se je seznanil s homeopatijo in pri\xc4\x8del raziskovati \xc4\x8drevesne nozode. Pri 44. letih je od\xc5\xa1el v Wales in na osnovi nabiranja rose s cvetov razvil cvetno zdravljenje. Pri 48. letih se je preselil v Brigtwell-cum-Sotwell, v hi\xc5\xa1o Mount Vernon, kjer je danes Bachovo sredi\xc5\xa1\xc4\x8de. Umrl je v spanju leta 1936, star 50 let. Pokopan je v Brigtwell-cum-Sotwellu.'